Όμπλαστ του Σαράτοφ

Το Όμπλαστ του Σαράτοφ (ρωσικά: Сара́товская о́бласть) είναι υποκείμενο της Ρωσικής Ομοσπονδίας, το οποίο αποτελεί μέρος του Ομοσπονδιακού Διαμερίσματος του Βόλγα. 

Διοικητικό του κέντρο είναι η πόλη Σαράτοφ. 

Συνορεύει: προς νότο — με το Όμπλαστ του Βολγκογκράντ, προς δυσμάς — με το Όμπλαστ του Βορόνεζ και το Όμπλαστ του Ταμπόφ, προς βορρά — με τα όμπλαστ της Πένζα, της Σαμάρα, της Ουλιάνοφσκ και του Αρινμπούρκ, ενώ προς ανατολάς ακολουθεί τα κρατικά σύνορα με το Καζακστάν. Το συνολικό μήκος των συνόρων του ξεπερνά τα 3.500 χιλιόμετρα.

Ιδρύθηκε στις 5 Δεκεμβρίου του 1936 με την διοικητική αναδιοργάνωση του Κράι Σαράτοφ.

 Γεωγραφία 
 Γεωγραφική θέση 

Το Όμπλαστ του Σαράτοφ βρίσκεται στο νοτιοανατολικό μέρος του Ευρωπαϊκού τμήματος της Ρωσίας, στο βόρειο μέρος της περιοχής του Κάτω Βόλγα. Από δυτικά ως τα ανατολικά η εδαφική περιφέρεια εκτείνεται σε μήκος 575 χλμ, και από τον βορρά ως τον νότο στα 330 χλμ. Μέσα από το έδαφος της διέρχεται ο ποταμός Βόλγας, ο οποίος και χωρίζει την περιφέρεια σε 2 μέρη.

 Φυσικοί πόροι 

Το δυναμικό της υδροηλεκτρικής ενέργειας του όμπλαστ ανέρχεται σύμφωνα με τον Ηλεκτρικό Σταθμό του Σαράτοφ σε μέσο ετήσιο ρυθμό γύρω στα 5,4 δισεκατομμύρια κιλοβάτ ανά ώρα ηλεκτροενέργειας.

Ιδιαίτερη σημασία για την γεωργία παρουσιάζουν οι συνηθισμένες αλλά πολύτιμες ζώνες μαύρου εδάφους στον νότο, περισσότερο γνωστές και ως καφέ ζώνες γόνιμου εδάφους (Каштановые почвы).

Στην περιοχή κατά βάση υπάρχουν επαρκείς ποσότητες νερού, αφού εκτός από τον Βόλγα και τα πολυάριθμα ποτάμια είναι γνωστές και πολλές πηγές και δεξαμενές πόσιμων μεταλλικών υδάτων.

 Πολύτιμα ορυκτά 
Πετρέλαιο, φυσικό αέριο, πρώτες ύλες για τσιμέντο, φώσφορο, οικοδομικά υλικά κλπ.

 Πληθυσμός 
Με δεδομένα του έτους 2006 ο πληθυσμός του όμπλαστ αποτελείται από 2608,3 χιλιάδες κατοίκους (2625,7 — 2005). Υπερισχύει ο αστικός πληθυσμός με αναλογία 73,7 %, με τον αγροτικό να φτάνει το 26,3 %.

 Σύνθεση του πληθυσμού ανά εθνικότητα 
Έθνος Πληθυσμός το έτος 2002

(Πηγή)Ρώσοι2 293 129 (85,9 %)Καζάκοι78 320 (2,9 %)Ουκρανοί67 257 (2,5 %)Τατάροι57 577 (2,2 %)Αρμένιοι24 976 (0,9 %)Μορδοβοί16 523Αζέροι16 417Τσουβάς15 956Γερμανοί15 093Λευκορώσοι12 675Τσετσένοι8 515Λεζγκίνοι5 308Μπασκίροι3 988Μαρί3 983Μολδαβοί3 840Εβραίοι 3 428Τσιγγάνοι2 688Κορεάτες 2 533Γεωργιανοί 2 444Κούρδοι2 268Ουζμπέκοι2 140Ουντμούρτοι1 800Τατζίκοι1 468Άβαροι1 445Ταμπασαράνοι1 276Πολωνοί1 039Μη διευκρινισμένης εθνικότητας13 420 εμφανίζονται τα έθνη με πληθυσμό περισσότερο από 1000 κατοίκους 

 Παραπομπές 

 Σύνδεσμοι 

 Αρχές του Όμπλαστ του Σαράτοφ 
 Το Όμπλαστ του Σαράτοφ στο πληροφοριακό κατάλογο «Вся Россия»
 Πληροφορίες για τις πόλεις του Όμπλαστ του Σαράτοφ
 Πολιτιστική ζωή στο Σαράτοφ

 Πηγές 
Γεωγραφία Όμπλαστ του Σαράτοφ. — Саратов: «Детская книга», 1997 г.

Σαρατοφ